
Իրավական ակտի անհրաժեշտությունը (նպատակը)
Սույն Նախագծի ընդունումը պայմանավորված է «PFIZER EXPORT B.V.» («Պֆայզեր Էքսպորտ Բ.Վ.») ընկերության ծախսերի ֆինանսավորման ապահովմամբ:   
Ընթացիկ իրավիճակը և խնդիրները
Առողջապահության նախարարությունը ղեկավարվելով ՀՀ կառավարության 27.12.21թ. թիվ 2175-Ա որոշմամբ, «PFIZER EXPORT B.V.» («Պֆայզեր Էքսպորտ Բ.Վ.») ընկերության հետ կնքել է պայմանագիր: Սակայն ներկայումս, վերոնշյալ պայմանագրից բխող ծախսերը հնարավոր չէ կատարել` հիմք ընդունելով ՀՀ կառավարության 15.06.18թ. թիվ 706-Ն որոշմամբ հաստատված Հավելվածի 84-րդ կետը:
Կարգավորման նպատակը և բնույթը
Կառավարության որոշմամբ առաջարկվող նախագծի նպատակը Առողջապահության նախարարության և «PFIZER EXPORT B.V.» («Պֆայզեր Էքսպորտ Բ.Վ.») ընկերության հետ կնքված պայմանագրից բխող ծախսերի կազմակերպումը: 
Նախագծի մշակման գործընթացում ներգրավված ինստիտուտները և անձինք
Կառավարության որոշման սույն նախագծի կազմմանը մասնակցել են առողջապահության նախարարության աշխատակիցները: 
Իրավական ակտի կիրառման դեպքում ակնկալվող արդյունքը
«PFIZER EXPORT B.V.» («Պֆայզեր Էքսպորտ Բ.Վ.») ընկերության ծախսերի ֆինանսավորման ապահովում:
Նախագծի ընդունման արդյունքում ՀՀ 2021 թվականի պետական բյուջեի ծախսերի և եկամուտների փոփոխություն չի նախատեսվում: 
Նախագծի ընդունումն այլ իրավական ակտերում փոփոխությունների կամ լրացումների անհրաժեշտություն չի առաջացնում:
[bookmark: _GoBack]Կապը ռազմավարական փաստաթղթերի հետ  
Նախագիծը բխում է ՀՀ Կառավարության 2021-2026թթ. Ծրագրի «4.5 Առողջապահություն» կետի 2-րդ պարբերություն: Մասնավորապես հանրային առողջության ոլորտում վարակիչ հիվանդության` կորոնավիրուսային վարակի (CՕVID-19), կանխարգելման նպատակով անհրաժեշտ պատվաստանյութերի ձեռքբերման նպատակով անհրաժեշտ գումարի հատկացում:   



